
[bookmark: _Hlk36804692]Grozījumi Ministru kabineta 2015. gada 9. jūnija noteikumos Nr. 294 "Noteikumi par Latvijas būvnormatīvu LBN 261-15 "Ēku iekšējā elektroinstalācija""

Izdoti saskaņā ar 
Būvniecības likuma 
5. panta pirmās daļas 3. punktu

1. Izdarīt Ministru kabineta 2015. gada 9. jūnija noteikumos Nr. 294 "Noteikumi par Latvijas būvnormatīvu LBN 261-15 "Ēku iekšējā elektroinstalācija"" (Latvijas Vēstnesis, 2015, 116. nr.) šādus grozījumus:
1.1. izteikt 4. punktu šādā redakcijā:

"4. Būvniecības ieceres dokumentācija, kas normatīvajos aktos būvniecības jomā noteiktajā kārtībā saskaņota (akceptēta) vai iesniegta saskaņošanai institūcijā, kas pilda būvvaldes funkcijas, nav jāpārstrādā, ja mainās tehniskais regulējums.";

1.2. papildināt būvnormatīvu ar 8.1 punktu šādā redakcijā:

"8.1 Dzīvojamās ēkas būvniecības ieceres dokumentācijā paredz ēkas pieslēgšanu elektriskajiem tīkliem, telpu un ārējo ieeju apgaismošanu, sadzīves elektrotehnisko iekārtu un citu nepieciešamo elektroietaišu pieslēgšanas iespēju atbilstoši elektrotehnisko normatīvu prasībām.";

1.3. papildināt būvnormatīvu ar III1 nodaļu šādā redakcijā:

"III1. Prasības elektromobilitātei

"41.1 Publiskās ēkās ar vairāk nekā desmit autostāvvietām paredz vismaz vienu elektrotransportlīdzekļu uzlādes punktu, kā arī katrai piektajai autostāvvietai paredz kanālus elektrības kabeļiem, lai, ja nepieciešams, varētu ierīkot elektrotransportlīdzekļu uzlādes punktus. Minētās prasības piemēro arī autostāvvietu projektēšanai, kas funkcionāli saistītas ar publisku ēku, bet atrodas ārpus šīs ēkas.

41.2 Veicot pārbūvi, šā būvnormatīva 41.1 punktā minētās prasības piemēro attiecībā uz pārbūvējamo daļu, ja šī daļa ir paredzēta autostāvvietām."

2. Noteikumi stājas spēkā 2021. gada 1. novembrī.

